P. D. James
Phyllis Dorothy James, Baroness James of Holland Park, OBE, FRSA, FRSL (3. august 1920 – 27. november 2014), kirjanikunimega P. D. James, oli inglise kriminaalromaanikirjanik. Ta sai tuntuks oma detektiivromaanide sarjaga, mille peategelaseks on politseiülem ja luuletaja Adam Dalgliesh. Tema 1992. aasta romaan "Inimlapsed" (The Children of Men) oli aluseks Alfonso Cuaróni samanimelisele 2006. aastal valminud filmile, mille peaosades mängisid Clive Owen, Julianne Moore ja Michael Caine.